Национална академија на науките на Азербејџан

Националната академија на науките на Азербејџан () — со седиште во Баку, е главната државна истражувачка организација која спроведува истражувања и ги координира активностите во областа на егзактните и општествените науки во Азербејџан. Основана е на 23 јануари 1945 година.

Претседател на Академијата е академик Иса Хабибејли, а генерален секретар е академик Расим Алгулиев.

Академијата е членка на Кавкаската универзитетска асоцијација.

 Историја 
Академијата е заснована врз Азербејџанското здружение за научни истражувања, кое најпрво било поврзано со Државниот универзитет во Баку, подоцна со Академијата на науките на СССР. Во 1945 година, Советот на народни комесари на СССР издал наредба за реорганизација на општеството во Академија на науките на Азербејџанската ССР. Во првата година, Академијата имала 15 члена.

Президиумот е сместен во историскиот објект „Исмаилија“ на улицата „Истиглалијат“ во центарот на главниот град.

 Структура 
Националната академија на науките на Азербејџан е поделена на шест одделенија, кои заедно содржат околу 40 истражувачки и културни институти низ целата земја:

 Катедра за „Физички, математички и технички науки“
 Катедра за „Хемиски науки“
 Катедрата за „Науки за Земјата“
 Катедра за „Биолошки и медицински науки“
 Катедрата за „Хуманистички науки“
 Катедра за „Општествени науки“

Академијата има регионални канцеларии во градовите Генџе, Шеки и Ланкаран. Една од единиците во структурата на АНАН е Републичкиот центар за сеизмологија при АНАН.

 Членови 
Академијата има два вида членство; моментално се состои од 57 полноправни членови (академици) и 104 соодветни членови (дописни членови). Членството се добива со гласање; претседателот на академијата се избира од редот на академиците. Академијата исто така доделува почесни членства на заслужни научници.

 Претседатели 
мини|250п|Президиумот на националната академија

 Име на претседател  Период Мир-Асадула Миргасимов 1945 – 1947 Јусиф Маммадалиев 1947 – 1950 1958 – 1961 Муса Алиев 1950 – 1958 Захид Халилов 1961 – 1967 Рустам Исмајлов 1967 – 1970 Хасан Абдулајев 1970 – 1983 Елдар Салајев 1983 – 1997 Фарамаз Магсудов 1997 – 2000 Махмуд Каримов 2000 – 2013 Акиф Ализаде 2013 – 2019 Рамиз Мехдиев 2019 – 2022 Иса Хабибејли 2022 –

 Наводи 

 Надворешни врски 

 Официјална веб-страница   

Категорија:Национални академии
Категорија:Национални академии на науките
Категорија:Истражувачки институти во Азербејџан
Категорија:Науката и технологијата во Азербејџан
Категорија:Појавено во 1945 година